২০১৫ আইসিসি আমেরিকাস টুয়েন্টি২০ প্রথম বিভাগ
২০১৫ আইসিসি আমেরিকাস টুয়েন্টি২০ প্রথম বিভাগ ক্রিকেট প্রতিযোগিতাটি ৩-১০ মে, ২০১৫ তারিখ পর্যন্ত মার্কিন যুক্তরাষ্ট্রে অনুষ্ঠিত হয়। আইসিসি আমেরিকাস কর্তৃক এ প্রতিযোগিতা পরিচালিত হয়। সবগুলো খেলাই ইন্ডিয়ানার ইন্ডিয়ানাপোলিসে অবস্থিত ওয়ার্ল্ড স্পোর্টস পার্কে আয়োজিত হয়। শীর্ষ দুই দল ২০১৫ সালের বিশ্ব টুয়েন্টি২০ বাছাইপর্বে অবতীর্ণ হবে। আইসিসি’র চার সহযোগী সদস্য - বারমুডা, কানাডা, সুরিনাম ও মার্কিন যুক্তরাষ্ট্রের ক্রিকেট দল অংশ নেয়। ওয়েস্ট ইন্ডিজ ক্রিকেট দল আইসিসি’র পূর্ণাঙ্গ সদস্য হওয়ায় দলটি সরাসরি ২০১৬ সালে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় খেলবে।